José Luis Ábalos

José Luis Ábalos Meco (sündinud 9. detsembril 1959 Torrentis) on Hispaania poliitik, ta on Hispaania Sotsialistliku Tööpartei liige. Ta oli 7. juunist 2018 kuni 13. jaanuarini 2020 Hispaania arenguminister. 13. jaanuarist 2020 kuni 14. juulini 2021 oli ta Hispaania transpordi-, liikuvus- ja linnapoliitikaminister.

Ta on lõpetanud Valencia ülikooli. Ta on elukutselt algklasside õpetaja.

Ta oli 1976. aastast Hispaania Noorte Kommunistide Liidu liige, 1978. aastal astus ta Hispaania Kommunistlikku Parteisse, 1981. aastast on ta Hispaania Sotsialistliku Tööpartei liige.

2009´. aastast on ta Hispaania parlamendi liige. 7. juunist 2018 kuni 13. jaanuarini 2020 oli ta Hispaania arenguminister. 13. jaanuarist 2020 kuni 14. juulini 2021 oli ta Hispaania transpordi-, liikuvus- ja linnapoliitikaminister.

Kategooria:Hispaania poliitikud
Kategooria:Transpordiministrid
Kategooria:Pedagoogid
Kategooria:Sündinud 1959